section_heading: 1995. – 2005.: Destiny's Child i prvi album Simply Deep
paragraph_text: mini|200px|Destiny's Child izvode njihov hit "Say My Name" Godine 1995. osnovana je grupa Destiny's Child, u kojoj su bile Kelly, Beyonce, LaTavia Roberson i LeToya Luckett. 1997. potpisale su ugovor s Colbumbia Records te izdale dva singla: "Killing Time", soundtrack filma Ljudi u crnom, te "No, No, No". Iduće godine izdaju debitanski album Destiny's Child koji im je donio tri nagrade Soul Train of Soul Awards. 1999. izdan je još uspješniji album The Writing's on the Wall, koji je ponudio tri hita: "Bills, Bills, Bills", "Jumpin' Jumpin'" i "Say My Name". "Say My Name" postaje najveći hit-singl grupe, a dobio je i Grammyja. The Writing's on the Wall je prodan u 15 milijuna kopija, te postaje jedan od najuspješnijih albuma koje je grupa ikad izdala. No u grupi nije sve bilo najbolje. Članice LeToya i LaTavia su podigle sudsku parnicu oko pojavljivanja dvije nove članice Michelle Williams i Farrah Franklin umjesto njih u videospotu "Say My Name". LeToya i LaTavia napuštaju grupu, a nakon pet mjeseci i Farrah je učinila isto (iz privatnih razloga). Nakon što su u grupi ostale Kelly, Michelle i Beyonce, u rujnu 2000. grupa izdaje novi singl, "Independent Women" koji se pojavljuje kao soundtrack u filmu Charlijevi anđeli. Singl je postao najuspješniji singl grupe, debitiravši na vrh Billboard Hot 100 jedanaest tjedana zaredom. U svibnju 2001. grupa izdaje album Survivor. Prvi singl s albuma, "Survivor" dobio je nagradu Grammy. Te godine Kelly surađuje s glazbenikom Avantom na njegovoj pjesmi "Separated". Album Survivor je debitirao na broj 1 na Billboard 200 te je prodan u 12 milijuna kopija.